पासपोर्ट के लिए अब आवेदन फॉर्म के साथ ई आधार भी होगा मान्य
रतलाम | पासपोर्ट के लिए आवेदन फाॅर्म के साथ एड्रेस और आईडी प्रूफ के तौर पर अब ई-आधार भी मान्य होगा। यह सुविधा तीन दिन पहले शुरू की गई है। पहले सिर्फ वही आधार कार्ड एड्रेस प्रूफ और प्रूफ ऑफ फोटो आइडेंटिटी के तौर पर मान्य था, जो एक साल पुराना हो। लेकिन, अब यह बाध्यता खत्म कर दी गई है। नई व्यवस्था शुरू होने से उन आवेदकों को फायदा होगा जिन्होंने आधार के लिए एनरोलमेंट करा लिया है, लेकिन कार्ड नहीं मिला है। आधार का डाटाबेस पासपोर्ट इंडिया के डाटाबेस से जुड़ा है। पासपोर्ट के लिए आवेदन करते समय ई-आधार नंबर पासपोर्ट इंडिया के डाटाबेस में डाला जाएगा। अगर इससे नंबर का मिलान हो जाता है, तो वह आधार मान्य होगा।
hin_Deva hin_Deva